Με τον άνω νόμο 4800/2021, θεσπίζεται το τεκμήριο ελάχιστης προσωπικής επικοινωνίας του γονέα με τον οποίο δεν διαμένει το ανήλικο τέκνο και το οποίο τεκμήριο ορίζεται στο 1/3 του συνολικού του χρόνου. Με τον τρόπο αυτό επιχειρείται η κατά το δυνατόν πιο διευρυμένη επικοινωνία του γονέα με τον οποίο δεν διαμένει το παιδί, με φυσική του παρουσία και διαμονή του τέκνου στην οικία του γονέα του. Σε περίπτωση που η επικοινωνία που έχει σήμερα ο γονέας με τον οποίο δεν διαμένει το παιδί, υπολείπεται του χρόνου αυτού, έχει δικαίωμα να ζητήσει τη διεύρυνσή της κατά το μαχητό ως άνω τεκμήριο ελάχιστου χρόνου.